Konsonan sengauan

Konsonan sengauan, sengau atau nasal dihasilkan dengan merendahkan velum dalam mulut, untuk membolehkan udara keluar bebas melalui hidung. Rongga mulut masih berperanan sebagai rongga kenyaringan bunyinya, tetapi udara tidak keluar melalui mulut kerana disekat oleh bibir atau lidah. Jarang terdapat konsonan jenis lain (bukan sengau) yang disengaukan.

 Takrifan 
Dari segi akustik, konsonan sengauan merupakan sonoran, iaitu tidak menyekat pengeluaran udara. Konsonan sengauan hampir sentiasa bersuara dalam semua bahasa yang ada konsonan sengauan di dunia, kecuali bahasa Iceland dan bahasa Wales yang ada konsonan sengau tak bersuara.

Konsonan sengauan juga berartikulasi hentian kerana aliran udara melalui mulut disekat sepenuhnya. Udara keluar melalui hidung sambil halangan dalam mulut, bererti hentian sengauan itu bersifat sonoran dan obstruen secara serentak. Bagi tujuan penerangan akustik, konsonan sengauan secara amnya dianggap sonoran, tetapi dalam kebanyakan bahasa boleh berkembang daripada atau menjadi konsonan letupan. 

Secara akustik lagi, konsonan sengau berjalur tenaga sekitar 200—2,000 Hz.

 IPA  Huraian SAMPA Contoh Bahasa Perkataan Sebutan Erti   Sengauan dwibibir bersuara  [m]  Melayu  makan       Sengauan bibir-gigi bersuara  [F]  Czech      tram   Sengauan gigi  [n_d]  Perancis      sambungan   Sengauan gusi atau gigi  [n]  Melayu  ini      Sengauan gelungan bersuara  [n`]  Hindi      Ganesha   Sengauan lelangit bersuara  [J]  Melayu  hanya       Sengauan velar bersuara, biasanya ditulis ng.  [N]  Melayu  siang       Sengauan uvular bersuara  [N\]  Jepun   (fujisan)    Gunung Fuji
Kata-kata yang berhujung konsonan sengauan dalam bahasa Melayu baku digugurkan dalam dialek Kelantan:
+Bahasa Melayu BakuDialek Kelantanejaansebutansebutanejaan basahanayam/ajam//ajɛ/ayejalan/d͡ʒalan//d͡ʒalɛ/jalebinatang/binataŋ//binatɛ/binate

 Lihat juga 
 Penyengauan

 Catatan dan rujukan 
 Catatan 

 Rujukan 
 Ferguson (1963) 'Assumptions about nasals', in Greenberg (ed.) Universals of Language, pp 50-60.
 Saout, J. le (1973) 'Languages sans consonnes nasales', Annales de l Université d'Abidjan, H, 6, 1, 179-205.
 Williamson, Kay (1989) 'Niger-Congo overview', in Bendor-Samuel & Hartell (eds.) The Niger-Congo Languages, 3-45.